Songs of Leonard Cohen

***Songs of Leonard Cohen*** er debutalbumet til den kanadiske sangeren Leonard Cohen, innspilt og utgitt i USA i 1967.  Stilen er melankolske tildels ironisk og innspillingen består for det meste av sang og gitar. Omslaget viser et enkelt og alvorlig portrett av artisten. 

Platen kom på topp 20 i Storbritannia med 13. plass som beste plassering. Albumet fikk blandet mottakelse av kritikerne. Det nådde 83. plass på ''Billboard'' 200 og nådde Top 10 i Nederland. I 1989 fikk albumet gullplate i opphavslandet . Cohens enkle sangstemme beskrives som realistisk.  Den er listet i boken *1,000 Recordings to Hear Before You Die* og i boken *1001 album du må høre før du dør* der det heter at sanger- og låtskriverkunsten «endret seg for evig» da Cohen debuterte med enkle akkorder til diktene sine. Med Bob Dylan var akseptert at poeter kunne lage rock- og popmusikk, og publikum godtok tankefulle og ikke banale tekster.    

Judy Collins hadde presentert Cohen for den legendariske talentspeideren John Hammond på bakgrunn av sangen «Suzanne». Collins hadde året før spilt inn et par av sangene hans, blant annet «Suzanne», for platen *In My Life*. Collins' album ga Cohen internasjonal anerkjennelse som tekstforfatter. Cohen spilte seks-syv sanger for Hammond på rommet på Chelsea Hotel og Hammond konkluderte med at han ville satse på Cohen, mens sjefene i Columbia var skeptiske til å satse på en 32 år gammel poet.

Albumet ble gitt ut på Columbia Records. I 2007 kom en remastret utgave med tidligere uutgitte bonusspor.

## Produksjon

Cohen spilte inn platen fra mai til november 1967 i tre studioer i New York og med ulike produsenter. Grunnstammen i innspillingen er Cohen på vokal og akustisk gitar, tidvis akkompagnert av strykere, bandet Kaleidoscope og koring fra Nancy Priddy (John Simons kjæreste). Studioet i New York var stemningssatt med talglys og røykelse for å berolige debutanten, som fikk sitte med gitaren sin foran et oppreist speil &ndash; slik han var vant til hjemme i Montreal.

John Simon tok over som produsent og musikalsk leder da Hammond ble syk. Cohen var ikke fornøyd med Simons miksing og synes blant annet at orkestreringen på «Suzanne» var for omfattende (med piano og slagverk). Simon tok juleferie og lot artisten fullføre miksingen selv sammen med en lydtekniker. Cohen motsatte seg «effektmakeri» av typen Simon bedrev og fjernet blant annet piano og slagverk på «Suzanne» som han mente burde være «lineær og glatt». Arrangementet på utgivelsen var Simons, mens Cohen sto for miksing - det var ikke mulig å fjerne alt fra en firespors mastertape. «So long, Marianne» og «Suzanne» har kvinnelig kor i bakgrunn; «Sisters of Mercy» har dampfløyteorgel og kirkeklokker i bakgrunnen. Cohen hadde aldri vært i studio og kunne ikke lese noter. Backingmusikerne ble ikke kreditert på albumet. Kaleidoscope medvirket på «So long, Marianne», «Teachers», «Sisters of Mercy», «Winter Lady» og «The Stranger Song».

## Sporliste

*Skrevet av Cohen
;Side 1
#«Suzanne» (3.47)
#«Master Song» (5.53)
#«Winter Lady» (2.16)
#«The Stranger Song» (4.58)
#«Sisters of Mercy» (3.32)
;Side 2
#«So Long, Marianne» (5.36)
#«Hey, That's No Way to Say Goodbye» (2.54)
#«Stories of the Street» (4.33)
#«Teachers» (3.00)
#«One of Us Cannot Be Wrong» (4.23)

*Bonusspor på 2007-utgaven (produsert av John Hammond)
#«Storeroom» (5.03)
#«Blessed Is the Memory» (3.03)

## Sangene
Med unntak av «Winter Lady» og «Stories of the Street» har han fremført alle live. 

Konsertopptak av bonussporene har i flere år sirkulert på bootlegs, «Blessed Is the Memory» da under tittelen «Everybody's Child».

*«Suzanne» er basert på diktet «Suzanne Takes You Down» (fra samlingen *Parasites of Heaven*, 1966) og handler om en kvinne han kjente &ndash; Suzanne Vaillancourt (født Verdal). Suzanne var utdannet danser og hadde danset profesjonelt noen år. Cohen beskrev konkret det som skjedde hos Suzanne, som en reportasje ifølge ham selv, men sangen «Suzanne» er «vektløs» og mystisk ifølge Simmons. Dette en av Cohens mest kjente sanger, blant annet ved Judy Collins tidlige innspilling.

* «The Stranger Song», opprinnelig kalt «Traveller», omhandler tap, avskjed og behovet for stadig å flytte på seg.

*«Sisters of Mercy». Sidsel Endresen sang Håvard Rems norske gjendiktning «Barmhjertige søstre» på *Hadde månen en søster*. Sting og The Chieftains spilte i 1995 inn en keltisk variant til hyllestalbumet *Tower of Song*. Canadiske Serena Ryder inkluderte sin versjon av sin favorittlåt på albumet (2006) *If Your Memory Serves You Well.*

* «So Long Marianne» en hilsen til Cohens daværende kjæreste, Marianne Jensen (senere gift Ihlen), som han så mindre og mindre til. Kirsten Bråten Berg sang Håvard Rems norske gjendiktning «På gjensyn, lille venn» på *Hadde månen en søster*..
* «Hey, That's No Way to Say Goodbye» ble innspilt av Robert Flack til sitt debutalbum *First Take* i 1969 og *Rolling Stone* regner denne versjonen som en av de beste Cohen-cover.

## Filmmusikk
«Winter Lady», «The Stranger Song» og «Sisters of Mercy» ble brukt flere ganger i filmen *[[McCabe & Mrs. Miller]]* (1971) av Robert Altman. Sangene var allerede kjent for publikum da Altman brukt dem. Altman var en fan av Cohen. Altman skal ha blitt inspirert av *Songs of Leonard Cohen* da han planla filmen og ifølge *Rolling Stone* er det vanskelig å tenke seg filmen uten Cohens sanger. Werner Herzog brukte «Suzanne», «Hey, That's no Way to Say Goodbye» og «So long, Marianne» i den eksperimentelle filmen *[[Fata Morgana (film)|Fata Morgana]]* (1971). Rainer Werner Fassbinder var fan av Cohen og brukte «Suzanne», «Winter Lady», «Sisters of Mercy», «Teachers» og «So long, Marianne» *[[Warnung vor einer heiligen Nutte]]* (1971). Lars von Trier brukte «Suzanne» i *[[Breaking the Waves]]*.

## Litteratur
*

## Referanser


## Eksterne lenker
* 
* The Leonard Cohen Files, sangtekstene til albumet